
JAVASLAT

a Bursa hungarica Felsőoktatási Ösztöndíjpályázat 2027. évi fordulójához történő csatlakozásra  



	Mór, 2026.09.30.

	
	
Előterjesztő:

		Fenyves Péter
		polgármester





	Előkészítette:
Humánügyi Iroda
	









Az ülés típusa: nyilvános

Zárt ülés esetében jogalapja: 					
Mötv. 46.§ (2) a)	☐
	Mötv. 46.§ (2) b)	☐
	Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	szakmai-jogi
	2026. szeptember …
	……………………………..
dr. Horváth Éva

	gazdasági-pénzügyi
	2026. szeptember …
	……………………………...
Joó-Hossó Anita



Az előterjesztés az alábbi döntési javaslatot tartalmazza:

	HATÁROZAT-TERVEZET SZÁMA: 1 DB

	
Döntéshozatal rendje:
	minősített többség

Minősített többség esetén jogalap:
SZMSZ 56. § (7) bekezdése 


	Határozatot kapja: 
· Önkormányzati Iroda - 2 példány
· Pénzügyi Iroda -1 példány
· Humánügyi Iroda -1 példány




Az előterjesztést véleményező bizottságok:

	☒ Pénzügyi Bizottság
	☒ Oktatási, Kulturális és Sport Bizottság

	☐ Településfejlesztési Bizottság
	☐ Szociális és Egészségügyi Bizottság



Meghívásra javasolt: -

A Képviselő-testület elé terjeszthető:                       …………………….
  dr. Taba Nikoletta
           jegyző



JAVASLAT 
A BURSA HUNGARICA FELSŐOKTATÁSI ÖSZTÖNDÍJPÁLYÁZAT 2027. ÉVI
FORDULÓJÁHOZ TÖRTÉNŐ CSATLAKOZÁSRA

A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőfokú tanulmányainak támogatása.

A program keretében olyan szociálisan hátrányos helyzetű felsőoktatásban résztvevő hallgatóknak folyósítható az ösztöndíj, akik a települési önkormányzat illetékességi területén lakóhellyel rendelkeznek, felsőoktatási intézményben (felsőoktatási hallgatói jogviszony keretében) teljes idejű (nappali tagozatos) képzésben vesznek részt. 

A többszintű támogatási rendszer pénzügyi fedezetéül három forrás szolgál: a települési önkormányzati, a vármegyei önkormányzati, valamint – az Oktatási és Gyermekügyi Minisztérium finanszírozásával – a felsőoktatási intézményi költségvetésben megjelenő elkülönített forrás.

Az Oktatási és Gyermekügyi Minisztérium megbízásából Nemzeti Kulturális Támogatáskezelő (NKTK) ösztöndíj pályázatot hirdet felsőoktatási hallgatók részére a 2026/2027. tanév második (tavaszi) és a 2027/2028. tanév első félévére (őszi) vonatkozóan a Bursa Hungarica Felsőoktatási Önkormányzati Ösztöndíjrendszer keretében.

Az ösztöndíjpályázatra azok a települési önkormányzat területén lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik a nemzeti felsőoktatásról szóló 2011. évi CCIV. törvény 1. mellékletében szereplő felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat. 
Az ösztöndíjas jogviszony időtartama: 10 hónap, azaz két egymást követő tanulmányi félévben félévenként legfeljebb 5 hónap, a 2026/2027. tanév második féléve és a 2027/2028. tanév első féléve. Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére – a hallgatói juttatásokat kapja.

Az ösztöndíj folyósításának kezdete legkorábban: 2027. március. Az önkormányzati csatlakozás határideje: 2026. szeptember 30.

Mór Városi Önkormányzat 2004. óta minden évben csatlakozott a központi pályázathoz, a felosztható támogatási keret 2.250 e Ft.

Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV. 1.) önkormányzati rendelete 1. melléklet 91. sora értelmében a pályázatok elbírálásáról átruházott hatáskörben az Oktatási, Kulturális és Sport Bizottság dönt.

Az Oktatási, Kulturális és Sport Bizottság, valamint a Pénzügyi Bizottság véleménye a képviselő-testületi ülésen kerül ismertetésre.


A fentiekre tekintettel az alábbi határozat-tervezetet terjesztem a T. Képviselő-testület elé:
HATÁROZAT-TERVEZET



1. Mór Városi Önkormányzat Képviselő-testülete csatlakozik a Bursa Hungarica Felsőoktatási Önkormányzati Ösztöndíj Pályázat 2027. évi fordulójához, egyben felhatalmazza a polgármestert a csatlakozó nyilatkozat aláírására.

Határidő: 2026.09.30.
Felelős: polgármester(Humánügyi Iroda)



2. A pályázati önrész biztosításához Mór Városi Önkormányzat Képviselő-testülete 2.250 e forintot biztosít a 2027. évi költségvetésében. 


Határidő: 2027.02.11.
Felelős: polgármester(Pénzügyi Iroda)



Mór, 2026.09.24.



Fenyves Péter
polgármester

